**Borgerbudgettering – Bording 2024**

**180.000 kr. + Unge-pulje: 20.000 kr.**

**Hvad er Borger-Budgettering?**

Borgerbudgettering (BB) er en proces og metode for demokratisk drøftelse og beslutningstagning, hvor lokale borgere beslutter, hvordan man skal anvende en lille del af det offentlige budget. Processen styres af Bording lokalråd.

BB er direkte demokrati og understøtter det repræsentative demokrati.

BB er at have tillid til at borgerne selv kan træffe beslutninger med og om offentlige penge.

BB får resurserne de rigtige steder hen.

BB sætter oplyst dialog i gang så pengene bliver brugt bedst.

BB skaber fællesskab og fælles forståelse.

BB er anvendt i Sydamerika i mere end 20 år.

BB er brugt siden 2005 i England.

BB er kendt og brugt i over 1000 forbindelser verden over.

Sådan gør vi i Bording?

Bording Lokalråd har nedsat denne styregruppe: Gitte G. Nielsen, Eddie Sørensen og Peder Eybye

BorgerBudget processen vil forløbe over efteråret 2024 med en forventet gennemførelse af de valgte projekter i 2025.

**BorgerBudget tidsplan**.

September 2024 Indbydelse til at være med.

**Mandag d. 16. september kl. 19.00**

1. borgermøde i Café tæt på med kaffe/kage – præsentation og rammer for processen.

**Tirsdag d. 29. oktober.**

Sidste frist for indsendelse af projektforslag, med beskrivelse og estimat for økonomi.

Sendes til mail: eddie.sorensen@gmail.com

Nyhedsinfo om projekter med kontaktpersoner for hvert projekt og næste skridt lægges på Vision Bording.

**Tirsdag d. 19. november 24 kl. 19.00 – OBS afstemning mulig fra kl. 17.**

2. borgermøde i Bording Forsamlingshus – de indsendte projektforslag præsenteres. Efter afstemning vælges det/de projekter der bevilliges penge til.

Efter mødet – Info om resultat om de udvalgte projekter lægges på vision Bording og Bording byliv. Projekterne påbegyndes.

**Hvem kan deltage?**

Alle borgere i Bording Stationsby samt medlemmer af foreninger, der ansøger om tilskud. Alle kan søge tilskud til deres projekter.

**Hvor mange penge?**

Ikast-Brande kommune har bevilget i alt kr. 200.000 i Borgerbudgettering for 2024.

**Hvilken størrelse projekt?**

Vi er opmærksomme på, at projekterne af større omfang kan være et gode for alle – omvendt kan et stort projekt bruge en stor del af beløbet. Vi har besluttet, at der er et max. på 50.000 kr. pr. projekt.

Vi har sat en nedre grænse for projekter på ca. kr. 7.500 kr. pr. projekt.

Endvidere har vi besluttet at afsætte 20.000 til en unge-pulje. Her kan skal penge søges af unge, dvs. under 18 år og projektet skal være rette mod børn og unge. I unge-puljen er der ikke en nedre grænse. Unge kan også søge større beløb fra hele puljen på lige fod med andre projekter. Hvis unge-puljen ikke anvendes til unge indgår puljen i den samlede pulje til Borgerbudgettering.

**Hvad er målet med BorgerBudget i Bording?**

Temaet er sat af byrådet og er GÆSTFRIHED i 2024. Projekter, der retter sig mod at åbne byen for gæster og turister anbefales samt projekter, der giver mulighed for aktiviteter for vores gæster og borgere i byen i og omkring Bording by.

**Hvad er et projekt?**

En idé eller forslag, der kan gøre Bording til et endnu bedre sted med attraktive muligheder rettet mod borgere i Bording og vore gæster.

**Eksempler fra andre lokalområder:**

Foredrag, svævebane, forskønnelse af grønt område, kunst, koncert, mm.

**1. borgermøde d. 16. sep. På Cafe tæt på kl. 19.00**

På mødet arbejdes der i mindre grupper på 4-6 personer, der gennem samtale/interview kan inspirere hinanden til et projekt. Styregruppens medlemmer vil hjælpe til undervejs.

Projekterne vil i aftenens løb blive præsenteret til gensidig inspiration for deltagerne.

Efter aftenen vil der være ideer til projekter, en tovholder og forhåbentlig en gruppe om projekterne.

**Efter 1. borgermøde**

Ideer og forslag skal beskrives. Hertil bruges vedlagte formular – se sidste side. Styregruppen hjælper gerne med at besvare spørgsmål omkring processen, men beskrivelsen og overslag over pris, finder gruppen selv ud af. Det er jeres ideer, vi skal have frem.

For at sikre at alle har en rimelig mulighed for at deltage med deres forslag, yder styregruppen også praktisk hjælp. Det kan være med støtte til planlægning af projekter, udfyldning af ansøgninger, opstilling af et budget og præsentation for de andre borgere. Borgere, der ikke har deltaget i første borgermøde kan ligeledes indsende forslag indenfor tidsfristen d. 29. oktober.

**Udvælgelse af projekter til 2. borgermøde og afstemning i Bording Forsamlingshus**

Forslagene der opfylder kravene til Bording-Borgerbudgettering præsenteres på 2. borgermøde.

Primo november udsendes indkaldelse til 2. borgermøde den 19. november 2024 kl. 19.00. De valgte projekter bliver kort præsenteret af forslagsstillerne (skriftlig).

Projektforslagene præsenteres.

Herefter foretages afstemning. De projekter, der får flest stemmer, er dem, der går videre til udførelse.

For at give flest mulighed for at deltage i afstemning kan alle stemme fra kl. 17 samme dag.

**Efter 2. borgermøde**

Projekterne udføres. Projektgruppen har hele opgaven. Efter gennemført projekt afrapporteres til styregruppen.

Målet er, at alle projekter som udgangspunkt er afsluttet 1 år efter, at afstemningen.

**Opsamling og evaluering af projekterne og processen**

Evaluering vil være et punkt på årsforsamling i Bording Lokalråd

**Bording-Borgerbudgettering- ansøgningsfrist d. 29. oktober 24 – sendes pr. mail til** eddie.sorensen@gmail.com

|  |  |
| --- | --- |
| **Hvem ansøger?**Navn på gruppe og kontaktpersons navn, mailadresse og telefonnummer |  |
| **Projektet i fht. målet med Borgerbudgettering?**F. eks. med udgangspunkt aktuelle lokale udfordringer. |  |
| **Beskriv projektet**Hvad vil I lave?Hvordan skal det foregå?Hvad koster det?Beskriv eller tegn jeres ideer, det skal præsenteres på 2. borgermøde |  |
| **Tidsplan**Som udgangspunkt forventes projektet afsluttet senest i 2025.Forventet start- og sluttidspunkt.  |  |
| **Evaluering**Hvad vil jeres projekt bevirke? |  |